זה: חלק 2

זה: חלק 2 (באנגלית: It Chapter Two) הוא סרט אימה על-טבעי המבוסס על ספר האימה המצליח באותו השם מאת סופר האימה סטיבן קינג; ומהווה המשך לסרט "זה" שיצא לאקרנים בספטמבר 2017. הסרט מבוים על ידי הבמאי אנדרס מוסקייטי, והוא ממשיך לגולל את קורותיהם של חברי מועדון הלוזרים 27 שנה לאחרי אירועי הסרט הקודם, שאת דמויותיהם מגלמים ג'יימס מק'אבוי, ג'סיקה צ'סטיין, ג'יי ראיין, ביל היידר, אייזיאה מוסטפא, ג'יימס רנסון ואנדי בין ואילו לגילום גרסאותיהם הצעירות מהסרט הקודם שבים ג'יידן מארטל, ג'רמי ריי טיילור, סופיה ליליס, פין וולפהארד, ויאט אולף, שוזן ג'ייקובס וג'ק דילן גרייזר. ביל סקארסגארד שב לגלם את דמותו של "זה"/פניוויז הליצן המרקד מהסרט הקודם. הסרט עלה לאקרנים בארצות הברית ב-6 בספטמבר 2019, תחת הפצתם של אולפני האחים וורנר וניו ליין סינמה. בישראל, הסרט עלה לאקרנים ב-5 בספטמבר 2019. ערך מורחב – זה 27 שנה לאחר אירועי קיץ 1989, חברי מועדון הלוזרים כבר גדלו ופרשו איש איש לחייו ולעיסוקיו. אך שיחת טלפון מטרידה שבאה בעקבות שובו של "זה", מאלצת את חברי המועדון לשעבר לשוב לדרי, מיין, על מנת לקיים את ההבטחה שחרטו בדם בצעירותם ולהילחם פעם נוספת מול "זה", כשהם אינם יודעים שהפעם "זה" חזר חזק יותר מתמיד וצמא יותר לנקמה בהם. בשנת 2016, בדרי, מיין, הומוסקסואל צעיר בשם אדריאן מלון מבקר בקרנבל המקומי יחד עם בן זוגו, דון האגרת'י, שם הם מוטרדים בידי קבוצת נערים הוללת, בראשותו של ג'ון "וובי" גרטון, בשל נטייתם המינית. הזוג עוזב את הקרנבל, אך הם נופלים למארב על ידי הקבוצה ומוכים קשות. אדריאן מושלך מהגשר אל המים שמתחת, שם הוא ניצל על ידי פניוויז, שלכאורה מציע לו את עזרתו, אך למעשה רוצח אותו ועוקר את לבו. מייק הנלון, החבר היחיד במועדון הלוזרים שנשאר בדרי, שומע על האירוע באמצעות סורק המשטרה שברשותו, וממהר לזירת הרצח. לאחר שהבין ש"זה" התעורר מחדש, מייק מתקשר לשאר חברי המועדון וקורא להם לשוב לדרי. שאר הלוזרים, שגדלו וכעת נמצאים בשלהי שנות השלושים לחייהם, שכחו כולם את טראומת ילדותם ואת זיכרונותיהם מהמאבק מול "זה". ביל דנברו הפך לסופר ותסריטאי מצליח שלעיתים קרובות זוכה לביקורת שליליות בשל הסיומים הפתוחים שהוא מעניק לסיפוריו; בוורלי מארש חיה חיים נוצצים כמעצבת אופנה, אך סובלת בצל מערכת יחסיה ההרסניים עם בעלה המכה והשובניסטי, טום רוגאן; בן הנסקום איבד ממשקלו והפך לאדריכל מצליח; ריצ'י טוזייר הפך לסטנדאפיסט מפורסם; אדי קספארק הפך לשמאי סיכונים מצליח הנשוי לאישה תובענית ושתלטנית וסטנלי אוריס הפך לשותף במשרד רואי חשבון גדול. כל חברי המועדון מוטרדים עמוקות מהשיחה הטלפונית ממייק, אך מסכימים באי רצון לחזור לדרי, פרט לסטנלי שמחליט להתאבד לאחר שנזכר במוראות העבר. עם בואם לדרי, שאר החברים נפגשים במסעדה סינית מקומית ומעלים זיכרונות ישנים תוך שיתוף סיפורים מחייהם החדשים. עם זאת, "זה" תוקף אותם, ואחרי שמייק חושף את הסיבה האמיתית לשובם לדרי והחברים מבינים כי סטנלי התאבד, ריצ'י ואדי מחליטים לעזוב. ביל מגיע עם מייק בחזרה לביתו, שם מייק מספר לו את כל מה שגילה על דרי במהלך השנים החולפות, ומגלה לו שהוא נפגש עם שבט אינדיאני שלימד אותו את טקס הצ'וד, טקס שיאפשר להרוס את "זה" אחת ולתמיד. השניים שבים למלון בו הקבוצה מתאכסנת, ומשכנעים את ריצ'י ואדי להישאר ולסיים את מה שהם התחילו. מייק מגלה לקבוצה שעל מנת שהטקס יעבוד, על כל לוזר להחזיק בחפץ בעל משמעות אישית מעברו. הקבוצה ניגשת למשימה ומתפצלת לרוחבה ואורכה של דרי על מנת להשיג את החפצים, כשתוך כדי הם שורדים מפגשים אישיים מול "זה". בינתיים, "זה" מבקר את הנרי באוורס בדמותו של פטריק הוקסטטר בבית חולים לחולי נפש, שם הוא אושפז למשך 27 שנה מאז שנמלט מהביוב ונעצר באשמת רציחת אביו בקיץ 1989. באוורס הורג שומר ונמלט, ומאוחר יותר אורב ללוזרים ואף מצליח לדקור את אדי, שנאבק בו, אך הנרי בורח לפני שבן ובוורלי מצליחים לתפוס אותו. ביל מגלה שפניוויז שם לו למטרה את דין, ילד צעיר שפגש קודם לכן, רודף אחריו אל הקרנבל, אך מאחר את המועד. מוכה טראומה מכישלונותיו להציל את ג'ורג'י וגם את דין, ביל מחליט לרצוח את "זה" לבדו. שאר הלוזרים, לאחר שהצליחו להרוג את הנרי, עוקבים אחר ביל לבית נייבולט הנטוש במטרה לעזור לו. בתור הבית, "זה" מתגרה בבני מועדון על ידי פיצולם לשתי קבוצות ולבישת צורת ראשו הכרות של סטנלי, אך הם מצליחים להתגונן מפניו ולהימלט אל תעלות הביוב, שם הם מוצאים את המעבר למערה בה "זה" משתכן. מייק מכין את הצעדים הנדרשים לקיום טקס הצ'וד, כולל שריפת החפצים שאספו קודם לכן, ומורה לאחרים לשיר מזמור, שבמהלכו מופיעים "אורות המוות", צורתו האמיתית של "זה". על אף שנראה כי הטקס מצליח, "זה" מופיע ומאלץ את מייק לחשוף בפני בני הקבוצה כי החלק האחרון של הטקס כולל את הקרבתם העצמית, ולאחר מכן "משליך" אותם לתוך תרחישים סיוטיים מהם הם נאלצים לברוח. בזמן שביל נאלץ להתעמת עם העובדה שהוא העמיד פנים שהוא חולה ביום מותו של ג'ורג'י, וגרם בכך למותו שלא במתכוון, ריצ'י נתפס על ידי "אורות המוות", אך אדי מציל אותו; עם זאת, הוא נפצע אנושות על ידי פניוויז. הלוזרים מבינים כי ניתן להרוג את פניוויז בכך שיגרמו לו להרגיש קטן יותר ממה שהוא באמת. הלוזרים מעליבים אותו וגורמים לו להיות חלש וקטן יותר פיזית, עד שהם מסוגלים לקרוע את ליבו ולמחוץ אותו. לאחר מותו של "זה", ריצ'י מנסה להציל את אדי, אך זה האחרון מת מפציעותיו. או אז המערה מתחילה להתפורר סביבם, וריצ'י מנסה להוציא את גופתו של אדי מהמערה, אך האחרים מונעים ממנו לעשות כן. הלוזרים הנותרים חוזרים למחצבה שם הם שוחים יחד פעם אחרונה מאז ילדותם ומנחמים את ריצ'י שבור הלב על פטירתו של אדי. באפילוג של הסרט, ביל מתחיל לכתוב ספר חדש בהשראת האירועים האחרונים. בוורלי, שהבינה כי בן הוא זה למעשה שכתב לה את שיר האהבה לפני שנים, חולקת עימו נשיקה ראשונה והשניים מתחילים מערכת יחסים רומנטית ואף עוברים לגור יחד. ריצ'י חוזר לגשר שם הוא גילף בילדותו את ראשי התיבות "R+E" לציון שמו ושל אדם אחר, שכעת נחשף כאדי; ריצ'י מגלף את ראשי התיבות מחדש לפני שעוזב את דרי. עם השלמת משימתו לאחד את חברי המועדון על מנת להשמיד את "זה", מייק סוף כל סוף עוזב את דרי על מנת לפתוח בחיים חדשים, אך לא לפני שהוא מספר לביל שסטנלי השאיר מכתבים לחברי מועדון הלוזרים לפני מותו, שם הוא מסביר שהחליט להתאבד על מנת "להוציא את עצמו מהמשוואה" בידיעה שנוכחותו תפריע להם להשמיד את "זה", אך ידע ששאר חברי המועדון יעמדו במשימה. "זה" הוא ישות עתיקה ועל-טבעית בעלת היכולת לשנות צורה המתעוררת שוב 27 שנה לאחר תבוסתה האחרונה על ידי מועדון הלוזרים. בסרט מוסבר כי "זה" הגיע לכדור הארץ בתקופה פרהיסטורית במהלך אירוע מסיבי וקטליסטי המזכיר פגיעת אסטרואיד, ונחת במקום שיהפוך ברבות השנים לדרי, מיין. בשל יכולתו לשנות צורה, את דמותו של "זה" מגלמים מספר שחקנים, כשהעיקרי בהם הוא ביל סקארסגארד בדמותו של פניוויז הליצן המרקד. בנוסף, הסופר סטיבן קינג מופיע בהופעת אורח כבעליו של בית העבוט המקומי, במאי הסרט אנדרו מוסקייטי מופיע בהופעת אורח כלקוח בבית המרקחת, הבמאי פיטר בוגדנוביץ' מופיע בהופעת אורח כבמאי הסרט המבוסס על אחד מספריו המצליחים של ביל, וברנדון קריין, שגילם את דמותו של בן הצעיר בעיבוד הטלוויזיוני, מופיע בהופעת אורח. בנוסף, לפני עליית הסרט לאקרנים דווח כי דמותו של מטורין הצב תופיע במהלך הסרט, אולם לבסוף דמותו לא נכללה. ב-16 בפברואר 2016, המפיק רוי לי, בריאיון עם "Collider.com", הזכיר את קיומו של סרט שני, וציין כי: "[דאוברמן] כתב את התסריט האחרון שנכלל עם [מוסקייטי], כך ש[הרומן] 'זה' מתרחש כשני סרטים". ב-19 ביולי 2017, מוסקייטי חשף שהתכנון הוא להתחיל את הפקת סרט ההמשך באביב הבא, והוסיף: "כנראה יהיה לנו את התסריט עבור החלק השני בינואר [2018]. באופן אידיאלי, נתחיל את ההפקה במרץ. החלק הראשון הוא רק על הילדים, החלק השני הוא על אותן הדמויות כ-30 שנה מאוחר יותר, כמבוגרים, עם פלאשבקים לשנת 1989, כשהם היו ילדים". ב-21 ביולי 2017, מוסקייטי דיבר על הציפייה לקיים דיאלוג בסרט השני שאינו קיים בראשון, והצהיר: "... נראה כאילו אנחנו הולכים לעשות את זה. זה החצי השני, לא סרט המשך. זה החצי השני וזה מאוד קשור לחצי הראשון." מוסקייטי אישר שהוא מקווה ששתי סצינות שהורדו בעריכה מהסרט הראשון יכללו בסרט השני, ושאחת מהסצינות היא סצנת השריפה בנקודה השחורה מתוך הספר. בספטמבר 2017, "ניו ליין סינמה" הודיעה שסרט ההמשך ייצא לאקרנים ב-6 בספטמבר 2019, עם תסריט מאת גארי דאוברמן. אנדרס מוסקייטי גם הוא שב לביים את סרט ההמשך. בספטמבר 2017, מוסקייטי ואחותו, ברברה, אמרו כי השחקנית ג'סיקה צ'סטיין תהיה הבחירה המועדפת ביותר שלהם לגילום דמותה הבוגרת של בוורלי מארש. בנובמבר 2017, צ'סטיין עצמה הביעה עניין בהשתתפות בסרט. לבסוף, בפברואר 2018, צ'סטיין לוהקה רשמית לגילום דמותה של בוורלי. באפריל 2018, ביל היידר וג'יימס מק'אבוי לוהקו לגילום דמויותיהם הבוגרות של ריצ'י טוזייר וביל דנברו, בהתאמה. במאי 2018, ג'יימס ראנסון, אנדי בין וג'יי ראיין לוהקו לגילום דמויותיהם הבוגרות של אדי קספארק, סטנלי אוריס ובן הנסקום, בהתאמה. ביוני 2018 אייזיאה מוסטפא לוהק לגילום דמותו הבוגרת של מייק הנלון, ואילו קסבייה דולן וויל בינברינק לוהקו לדמויותיהם של אדריאן מלון וטום רוגאן. בסוף יוני, נודע שטיץ' גארט וג'ס ויקסלר יגלמו את הנרי באוורס בגרסתו הבוגרת ואת אודרה פיליפס. צילומי הסרט הראשיים החלו ב-19 ביוני 2018, ומתוכננים להסתיים ב-20 באוקטובר 2018 באולפני טורונטו פיינווד ובאזורים שונים סביב העיירה פורט הופ וטורונטו, אונטריו. צילומי הסרט הסתיימו ב-31 באוקטובר 2018. האפקטים החזותיים סופקו על ידי החברות "אטומיק ארטס" ו"אולפני מתוד", תחת פיקוחם של ברוק לינדון-סטנפורד, ג'סטין קורניש, ג'וש סימונדס וניקולס ברוקס ששימשו כמפקחים על תהליכי ההפקה עם עזרתן של חברות האפקטים "Cubica",‏ "Lola VFX",‏ "Make VFX",‏ "Rodeo FX ו-"Soho VFX". השחקנים הצעירים עברו הצערת גיל באופן דיגיטלי על מנת להתאים את גילם הנוכחי לגילאים בו היו במהלך צילומי הסרט הראשון. התמונה הראשונה של גרסאותיהם הבוגרות של חברי מועדון הלוזרים הופצה ב-2 ביולי 2018, עם תחילת צילומי הסרט. ב-31 באוקטובר 2018, כרזת הטיזר הראשונה לסרט נחשפה. בנוסף, קטעים נבחרים מתוך הסרט הוצגו בכנס ה-"CinemaCon" ב-2 באפריל 2019. ב-9 במאי 2019, הטיזר טריילר והכרזה השנייה נחשפו, והטיזר צבר יותר מ-39 מיליון צפיות ביוטיוב. ב-17 ביולי 2019, נחשפה הכרזה הרשמית, ואילו הטריילר הסופי הוצג לראשונה במהלך כנס הקומיק-קון שנפתח בסן דייגו ב-18 ביולי 2019. הסרט עלה לאקרנים ב-6 בספטמבר 2019, כשנתיים בדיוק לאחר עליית הסרט הראשון לאקרנים, תחת הפצתם של אולפני האחים וורנר וניו ליין סינמה. אתר האינטרנט הרשמי של זה: חלק 2 (באנגלית) זה: חלק 2, ברשת החברתית פייסבוק זה: חלק 2, ברשת החברתית אקס (טוויטר) "זה: חלק 2", במסד הנתונים הקולנועיים IMDb (באנגלית) "זה: חלק 2", באתר AllMovie (באנגלית) "זה: חלק 2", באתר Rotten Tomatoes (באנגלית) "זה: חלק 2", באתר Box Office Mojo (באנגלית) "זה: חלק 2", באתר Metacritic (באנגלית) "זה: חלק 2", במסד הנתונים הקולנועיים KinoPoisk (ברוסית) כל מה שידוע על "זה 2", באתר ‏מאקו‏, 3 בספטמבר 2019 דייב איצקוף, ביל היידר: "אין לי הבעות פנים אחרות חוץ מכעס?", באתר הארץ, 4 בספטמבר 2019 שירית גל, ג'יימס מקאבוי: "רק עכשיו גיליתי שעבדתי במועדון לילה במשך חודשיים", באתר ynet, 5 בספטמבר 2019 שני פרומקין, ביקורת סרט: זה, חלק 2 – מופע אימה בידורי, צבעוני ומושקע, באתר "גאדג'טי", ‏4 בספטמבר 2019 נתנאל שלומוביץ, "זה: חלק 2": הליצן ממחזר את הטריק — ובכל זאת תקפצו בכיסא, באתר הארץ, 5 בספטמבר 2019 תומר קמרלינג, ‏זה לא מה שיניח את דעתי, לא, באתר ‏מאקו‏, 5 בספטמבר 2019 שמוליק דובדבני, "זה: חלק 2" פשטני, ילדותי ובעיקר ארוך מדי, באתר ynet, 6 בספטמבר 2019 מאיה ולנסי, "זה: חלק 2": מהפנט ומפחיד, אבל גם מעבר, באתר פרוגי, ‏6 בספטמבר 2019 "It Chapter Two Billing Block on Official Site". Warner Bros. May 29, 2019. Retrieved May 29,2019. "It: Chapter Two". British Board of Film Classification. August 15, 2019. Retrieved September 3, 2019. "Trump, King and a $70m Budget: the Making of It 2". France24. September 2, 2019. Retrieved September 2, 2019. D'Alessandro, Anthony (September 6, 2019). "'It: Chapter Two' Thursday Night Previews Pop $10.5M – 2nd Friday AM Update". Deadline Hollywood. Retrieved September 6, 2019. "It Chapter Two (2019)". Box Office Mojo. IMDb. Retrieved September 7, 2019. Shaw-Williams, Hannah (September 07, 2019). "(But Is It Real?)". Screen Rant. Crow, David (September 05, 2019). "It Chapter Two: Pennywise Backstory Explained". Den of Geek. Lachenal, Jessica (September 04, 2019). "Was Pennywise Ever A Real Person? ‘It Chapter Two’ Hints At A Human Backstory". Den of Geek. Colburn, Randall (September 11, 2018). "It: Chapter Two will feature one of the book's weirdest scenes (no, not that one)". Consequence of Sound. Retrieved July 7, 2019. Chitwood, Adam (February 19, 2016). "Exclusive: 'It' Movie Hopefully Shooting This Year; Will Be Rated-R". Collider.com. Archived from the original on June 26, 2016. Retrieved June 27, 2016. Foutch, Haleigh (July 19, 2017). "'IT' Director Andy Muschietti Says He's Coming Back for a Sequel". Collider.com. Archived from the original on July 20, 2017. Retrieved July 20, 2017. Zinski, Dan (July 19, 2017). "Second IT Movie Adaptation Aims to Start Filming Next Year". Screen Rant. Archived from the original on July 21, 2017. Retrieved July 20, 2017. Brew, Simon (July 20, 2017). "Stephen King's It sequel set to start filming next spring". Den of Geek. Retrieved July 20, 2017.(הקישור אינו פעיל, 20.2.2020) Wax, Alyse (July 20, 2017). "STEPHEN KING'S IT ALREADY HAS A SEQUEL PLANNED". Syfy. Archived from the original on July 20, 2017. Retrieved July 20, 2017. Foutch, Haleigh (July 21, 2017). "'IT' Director Andy Muschietti on Reinventing Pennywise and Sequel Plans". Collider.com. Retrieved July 22, 2017. O'Connell, Sean (July 22, 2017). "Why The IT Movie Left The Adult Storyline Out Of The First Film". CinemaBlend. Retrieved July 23, 2017. Foutch, Haleigh (July 27, 2017). "The 'IT' Movie Had to Cut Two Crazy Scenes to Stay On-Budget". Collider.com. Retrieved July 27, 2017. McNary, Dave (September 25, 2017). "'It' Sequel Sets September 2019 Release Date". Variety.com. Retrieved July 25, 2017. Kit, Borys (September 7, 2017). "'It' Movie Sequel Plans Move Forward at New Line". The Hollywood Reporter. Retrieved July 25, 2017. McNary, Dave (September 7, 2017). "'It' Sequel Moves Ahead With Screenwriter Gary Dauberman". Variety. Retrieved September 26, 2017. Kroll, Justin (September 11, 2017). "'It' Director on Box Office Shock, Sequel Plans". Variety. Retrieved April 12, 2018. "Jessica Chastain Is Definitely Down to Play Adult Beverly in ‘IT 2’" Kroll, Justin (February 20, 2018). "Jessica Chastain in Talks to Star in 'It' Sequel (EXCLUSIVE)". Variety. Retrieved April 12, 2018. Kit, Borys (April 12, 2018). "James McAvoy, Bill Hader in Talks to Star in 'It: Chapter Two'". The Hollywood Reporter. Retrieved April 14, 2018. "James Ransone & Andy Bean Join ‘It: Chapter Two’ – Update" "‘It: Chapter Two’ Casts Andy Bean as Stanley Uris" "‘It: Chapter Two’ Cast Grows: Jay Ryan To Play Adult Ben Hanscom" Kroll, Justin (June 9, 2018). "'It: Chapter 2' Casts Isaiah Mustafa as Adult Mike". Variety. Retrieved June 10, 2018. ‘IT Chapter Two’: Xavier Dolan & Will Beinbrink Cast In New Line Sequel Kroll, Justin (June 25, 2018). "'It: Chapter 2': Teach Grant to Play Adult Henry Bowers (EXCLUSIVE)". Variety. Retrieved June 25, 2018. Musnicky, Sarah (June 20, 2018). "Production Begins on IT: Chapter 2! - ComingSoon.net". ComingSoon.net. Retrieved June 20, 2018. Marc, Christopher (April 7, 2018). "'IT: Chapter 2' Enters Pre-Production and Will Shoot July-October - Omega Underground". omegaunderground.com. Retrieved April 12, 2018.(הקישור אינו פעיל, 20.2.2020) Marc, Christopher (November 27, 2017). "'It: Chapter Two' Expected To Shoot In Port Hope/Toronto Next Year - Omega Underground". omegaunderground.com. Retrieved April 12, 2018.(הקישור אינו פעיל, 20.2.2020) "It Chapter Two - The Art of VFX". www.artofvfx.com. Retrieved May 13, 2019. Oller, Jacob (August 1, 2019). "It: Chapter Two features de-aged kids and a new scene direct from Stephen King". Syfy. Retrieved August 6, 2019. "First Trailer for 'It: Chapter Two' Arrives This Week". May 9, 2019. Retrieved May 9, 2019. זה חלק 2: טריילר רשמי אחרון מתורגם - 5.9.19 בקולנוע - IT Chapter 2, קדימון הסרט באתר יוטיוב D'Alessandro, Anthony (September 25, 2017). "'It' Sequel Carves Out 2019 Post-Labor Day Release". Deadline. Retrieved September 26, 2017.